Liepāja
<s>Liepāja (litavski: Liepoja, ruski: Лиепая, do 1920.</s><s>Либава, njemački: Libau, poljski: Lipawa) je lučki grad od 68,200 stanovnika na jugozapadu Latvije u Kurlandiji.</s>

<s>Geografske karakteristike</s>

<s>Liepāja je treći po veličini grad u Latviji i deseti u Baltičkim državama, koja se prostire duž kanala između Baltičkog mora i Jezera Liepāja, udaljena 216 km jugozapadno od Rige.</s>

<s>Ona je grad sa najstarijim simfonijskim orkestrom i tramvajem na Baltiku.</s>

<s>Historija</s>

<s>Početak mjesta može se pratiti od 13. vijeka kada je između Jezera Liepāja i mora tekla danas nepostojeća rijeka Līva, uz koju je izraslo selo Līva, koje je prvi put dokumentirano 1253.</s><s>Teutonski viteški red je na tom mjestu osnovao svoje naselje Libau, koji je dobio status grada od kurlandskog kneza Friedricha Kettlera 1625.</s>

<s>Libau je 17. vijeku ekonomski prosperirao pa je od gradića od nekih 1000 stanovnika, izrastao u mali lučki grad.</s><s>Nakon tog perioda uslijedile su godine iskušenja, veliki požari i epidemija kuge.</s>

<s>Nakon Treće Podjele Poljske 1795., Rusko Carstvo anektiralo je Kurlandiju i Labiau.</s><s>Grad je ponovno doživio prosperitet krajem 18. vijeka proširenjem luke, procvatom trgovine i zanatstva, pa je narastao na oko 5000 stanovnika.</s>

<s>Ruska Libava se u 19. vijeku transformirala iz beznačajnog provincijskog gradića u industrijski centar.</s><s>To se dogodilo nakon završetka željezničke pruge prema Ukrajini.</s><s>U to vrijeme postavljeni su temelji metaloprerađivačke industrije – tradicije koja je jaka i danas.</s>

<s>Libava je 1899. postala prvi grad na Baltiku sa električnim tramvajem (on vozi i danas).</s>

<s>Moderna luka koja se ne ledi, razvijena industrija i transportna povezanost bili su razlozi zašto je Libava dobila značajnu ulogu u ruskoj vojnoj strategiji i zašto je izabrana za bazu ruske baltičke flote.</s><s>U proljeće 1899. odobren je projekt izgradnje fortifikacija uz more, pa je sljedećih dekada izgrađena pomorska baza sa kopnenim fortifikacijama po cijelom gradu.</s>

<s>U novembru 1908., odnosno za manje od 10 godina nakon izgradnje, baza je likvidirana i priznata kao strateška pogreška.</s><s>Dio topova je rastavljen i prebačen u utvrdu Kaunas, a ostatak je pretopljen.</s><s>Fortifikacije su dva put minirane, ali su samo djelomično razorene, pa se i danas mogu vidjeti njihovi ostatci.</s>

<s>Metaloprerađivačka i tekstilna industrija uz tranzitnu trgovinu bilu su ekonomska baza grada početkom 20. vijeka.</s><s>Libava je tad bila najveći ruski emigracijski centar, jer je imala direktnu brodsku liniju za New York.</s><s>U to vrijeme preko libavske luke otputovalo je 50 000 do 70 000 ljudi.</s>

<s>Uslijedio je Prvi svjetski rat koji je u Latviji započeo 2. augusta 1914. pucnjavom po luci.</s><s>Libavu su okupirale trupe Njemačkog Carstva u maju 1915, tako da je krajem godine grad spao na 43 600.</s>

<s>Latvija je proglasila nezavisnost 1918. tad je Liepāja postala prijestolnica Latvije na pola godine.</s><s>Nakon puča kojeg je izvela njemačka vojska 1919. latvijska privremena vlada sklonila se na parobrod Saratov usidren u luci.</s>

<s>U međuratnim periodu se privreda oporavila, ali je naročito procvjetala kultura i umjetnost, osnovani su opera, konzervatorij i filharmonija.</s><s>U Liepāji je otvoreno nekoliko novih škola među njima i prva umjetnička na Baltiku.</s><s>Broj stanovnika dostigao je 67 000, štoviše od 1937. do 1939. između Liepāje i Rige postojala je redovna avionska linija.</s>

<s>Drugi svjetski rat donio je nove nevolje za grad, 1941. i 1944. stradalo je puno zgrada u historijskom centru.</s>

<s>Nakon rata za Latvijske SSR izgrađeni su novi stambeni kvartovi i industrijski kombinati po sovjetskom modelu.</s><s>Kvart Karosta pretvoren je u zatvoreni vojni kompleks, broj stanovnika zajedno sa sovjetskim garnizonom premašio je 100 000 stanovnika.</s>

<s>Nakon proglašenja nezavisnosti 1990. došlo je do demonstracija i štrajkova.</s><s>Bivša sovjetska pomorska baza u Liepāji potpuno je prestala postojati tek u augustu 1994., kad su i posljednji ruski vojnici otišli.</s>

<s>Privreda 
Liepāja je i danas prvenstveno grad metaloprerađivačke, tekstilne i prehrambene industrije, uz brodogradnju, građevinarstvo i transport.</s><s>Liepajska luka je treća u Latviji po količini otpremljene robe.</s>

<s>Pobratimski gradovi</s>

<s>Liepāja ima pobratimske ugovore sa slijedećim gradovima;</s>

<s>Izvori</s>

<s>Vanjske veze</s>

<s>Liepāja (službene stranice)</s>

<s>Gradovi u Letoniji</s>

